http___www.unizg.hr_novosti-i-press_video-objave__1.xml
1.1 1.2 2.1 3.1 3.2 4.1 5.1
On Monday August 28, 2017 the 11th session of the Croatian Rectors' Conference was held at the University North in Varaždin. During one of the agenda items, the Rectors' Conference has supported the project of organizing the scientific and educational conference "The role of information and communication technology in making education more accessible". The project proposal was presented by the Rector of the University of Zagreb, Professor Damir Boras, Ph.D. and the idea of organizing the conference was initiated by Assistant professor Mario Konecki, Ph.D. from the Faculty of Organization and Informatics of the University of Zagreb, special advisor to the rector of the University of Zagreb for Internet services and coordinator of the Croatian Rectors' Conference for information technology. The main organizer of the conference is the University of Zagreb. Along with the Croatian Rectors' Conference and several leading American universities and organizations, co-organizers of the conference will be the City of Varaždin, the City of Daruvar and others. The conference will also include lecturers from American universities and organizations that are involved in the development of innovative technologies for aiding people with disabilities. At the mentioned session Assistant professor Konecki, Ph.D. also presented the design of the new website of the Croatian Rectors' Conference that has been created to bring the work of the Rectors' Conference closer to the general public, as well as to provide easier and quicker access to press releases, conclusions and other relevant information.
1.1 2.1 2.2 2.3 2.4 3.1 4.1 4.2 4.3 5.1 5.2 6.1 6.2 6.3 6.4 7.1 8.1 8.2 8.3 8.4 8.5 9.1 10.1 10.2 10.3 11.1 12.1 12.2 12.3 12.4 13.1 14.1 14.2 14.3 14.4 15.1 16.1 16.2 16.3 16.4 16.5 17.1 18.1 18.2 18.3 18.4 18.5 19.1 20.1 20.2 20.3 20.4 20.5 21.1 22.1 22.2 22.3 22.4 22.5 22.6 23.1 23.2 24.1 24.2 24.3 24.4 24.5 25.1 26.1 26.2 26.3 26.4 27.1 28.1 28.2 28.3 28.4 29.1 30.1 30.2 30.3 31.1 32.1 33.1 34.1 35.1 35.2 36.1 36.2 36.3 37.1 37.2 38.1 38.2 38.3 39.1 40.1 40.2 41.1 41.2 42.1 43.1 43.2 43.3 43.4 43.5 44.1 45.1 45.2 45.3 46.1 46.2 47.1 47.2 47.3 48.1 48.2 49.1 49.2 49.3 49.4 49.5 49.6 50.1 51.1 51.2 51.3 51.4 52.1 53.1 54.1 54.2 54.3 55.1 56.1 56.2 57.1 57.2 57.3 58.1 59.1 59.2 59.3 60.1 61.1 61.2 61.3 62.1 63.1 63.2 64.1 65.1 65.2 65.3 66.1 67.1 67.2 67.3 68.1 69.1 69.2 69.3 70.1 71.1 71.2 71.3 72.1 73.1 73.2 73.3 73.4 73.5 74.1 75.1 75.2 75.3 76.1 77.1 77.2 77.3 77.4 77.5 77.6 77.7 78.1 79.1 79.2 79.3 79.4 80.1 81.1 81.2 81.3 81.4 81.5 82.1 83.1 83.2 84.1 85.1 85.2 85.3 85.4 85.5 85.6 86.1 87.1 87.2 87.3 87.4 87.5
Održana Smotra Sveučilišta u Zagrebu Smotra Sveučilišta tradicionalna je manifestacija na kojoj se maturanti mogu upoznati sa svim sastavnicama Sveučilišta u Zagrebu te si olakšati izbor fakulteta i budućeg zanimanja. Osim sastavnica Sveučilišta u Zagrebu, na Smotri su izlagala i mnoga privatna Sveučilišta i Veleučilišta, Sveučilište u Splitu, Sveučilište u Dubrovniku i Sveučilište u Mariboru. Prilog Z1 televizije o Smotri Sveučilišta 2018 emitiran je u emisiji Sveučilišni Zagreb 26.11.2018. Prilog možete pogledati ovdje. Televizijski prilog o konferenciji Računalne igre 2018 Brojni sudionici, predavanja predstavnika najznačajnijih poduzeća u području računalnih igara, združena inicijativa akademske zajednice i prezentacije niza studentskih projekata obilježili su konferenciju Računalne igre 2018, održanu u srijedu 19. rujna 2018. u Varaždinu na Fakultetu organizacije i informatike. Cilj ove konferencije bio je pružiti stručnjacima, studentima, nastavnicima i drugim zainteresiranim pojedincima mjesto na kojem mogu prezentirati svoja stručna i razvojna postignuća u području računalnih igara. Prilog o konferenciji možete pogledati ovdje. Razgovor s rektorom prof. dr. sc. Damirom Borasom Rektor prof. dr. sc. Damir Boras svoj će drugi mandat započeti s novom obljetničkom 350. akademskom godinom 1. listopada 2018. O aktualnim temama i izazovima u sljedećem mandatu pogledajte u prilogu objavljenom u središnjem Dnevniku na HRT-u 20. svibnja 2018. Snimku razgovora možete pogledati ovdje. Business week – tjedan samozapošljavanja na FKIT-u U emisiji Dobro jutro, Hrvatska (HRT) dekan Fakulteta kemijskog inženjerstva i tehnologije prof. dr. sc. Tomislav Bolanča i predstavnica Studentske sekcije Hrvatskog društva kemijskih inženjera Ines Topalović, predstavili su trodnevno događanje Business week – tjedan samozapošljavanja na Fakultetu kemijskog inženjerstva i tehnologije. U sklopu ovoga događanja Fakultet je pokrenuo natječaj "E-STEM" za dodjelu potpora za poticanje poduzetništva u STEM području. FKIT će uložiti vlastita sredstva u financiranje osnivanja novih, poglavito studentskih tvrtki te će upravo na taj način prvi u Hrvatskoj svojim sredstvima poticati studentsko poduzetništvo. Prilog možete pogledati ovdje. Suradnja Sveučilišta u Zagrebu i tvrtke Tehnix Prilog iz emisije "Eko-zona" (HRT 1) o nedavno održanoj tribini na temu uspješne suradnje između Sveučilišta u Zagrebu i tvrtke Tehnix po pitanju inovativnoga kompostiranja otpada, važne ekološke teme danas. Predstavljen je primjer pozitivne sinergije istraživača i poduzetnika uz konkretne rezultate te stavljen naglasak na razvijanju ureda za transfer tehnologije kao mjesta gdje se sastaju upravo sveučilište i gospodarstvo. Prilog možete pogledati ovdje. O znanosti i znanstvenicima u Hrvatskoj U emisiji „Dobro jutro, Hrvatska" (HRT 1) gostovali su prof. dr. sc. Miloš Judaš, prorektor za znanost, međuinstitucijsku i međunarodnu suradnju Sveučilišta u Zagrebu i prof. dr. sc. Ivan Prskalo, dekan Učiteljskoga fakulteta te sa svojim sugovornicima u studiju i gledateljima razgovarali o temama iz područja znanosti: obrazovnom sustavu i školovanju nastavnika, financiranju i podršci od strane resornoga ministarstva, zapošljavanju znanstvenih novaka i stvaranju životnih uvjeta za njihov ostanak, dodjeli titula i kvalifikacija, ulozi medija u popularizaciji znanosti te brojnim drugim. Snimku gostovanja možete pogledati ovdje. Jačanje ureda za transfer tehnologije Dan nakon održane tribine u auli Sveučilišta u Zagrebu o uspješnoj suradnji fakulteta i tvrtke Tehnix na temu inovacija u području ekologije, u emisiji Zagrebačka panorama (HRT4) gostovao je prof. dr. sc. Miljenko Šimpraga, prorektor za inovacije, transfer tehnologije i komunikacije. U razgovoru se još jednom osvrnuo na nužnost razvoja proizvoda budućnosti te naglasak stavio na međusobnu suradnju sveučilišta i gospodarstva te osnaživanje znanstvenika i fakulteta s ciljem da uđu u poduzetnički pothvat. Snimku gostovanja možete pogledati ovdje. O suradnji Sveučilišta u Zagrebu i gospodarstva na primjeru dobre prakse U emisiji HRT-a "Dobro jutro, Hrvatska" gostovali su prof. dr. sc. Miljenko Šimpraga, prorektor za inovacije, transfer tehnologije i komunikacije i prof. dr. sc. Bruno Zelić s Fakulteta kemijskog inženjerstva i tehnologije te najavili tribinu o uspješnoj suradnji Sveučilišta u Zagrebu i tvrtke Tehnix u području ekologije, odnosno zbrinjavanja komunalnoga otpada. O ulozi sveučilišta i društvenoj odgovornosti pri prijenosu znanja i tehnologije prema gospodarstvu, sudjelovanju svih subjekata u tom procesu, važnosti inovacija i izazovima. Snimku gostovanja možete pogledati ovdje. O akademskom poduzetništvu na Z1 televiziji U emisiji Zoom Zagreb na Z1 televiziji o prvim spin-off tvrtkama Sveučilišta u Zagrebu, inovativnim projektima, inkubatorima i tehnološkim parkovima te o suradnji zagrebačkoga sveučilišta i Grada Zagreba govorili su prof. dr. sc. Miljenko Šimpraga, prorektor za inovacije, transfer tehnologije i komunikacije, prof. dr. sc. Tomislav Bolanča, dekan Fakulteta kemijskoga inženjerstva i tehnologije, prof. dr. sc. Tomislav Josip Mlinarić, prodekan za znanost i vanjsku suradnju Fakulteta prometnih znanosti te gospođa Ivana Rajković Pavlić iz Razvojne agencije Zagreb. Snimku gostovanja možete pogledati ovdje. Inovacije u znanosti U emisiji 'Dobro jutro, Hrvatska' na Hrvatskoj radioteleviziji o inovacijama u znanosti govorio je prorektor za inovacije, transfer tehnologije i komunikacije prof. dr. sc. Miljenko Šimpraga. Sveučilište u Zagrebu teži boljemu povezivanju s gospodarstvom i javnom upravom te tako potiče inovativnost, a u skladu s time i tržišnu konkurentnost. Cilj je Sveučilišta nastaviti omogućivati svojim sastavnicama da uz predstavljanje svojih inovacija na domaćoj i svjetskoj razini, među ostalim, osnuju i vlastita poduzeća za transfer tehnologije i plasiraju svoje tržišno konkurente proizvode. Gostovanje možete pogledati ovdje. Natječaj za stipendije Prorektorica za studente, studije i upravljanje kvalitetom prof. dr. sc. Ivana Čuković-Bagić gostovala je u emisiji 'Dobro jutro, Hrvatska' na Hrvatskoj radioteleviziji u kojoj je govorila o stipendijama Sveučilišta u Zagrebu. Natječaj za stipendije Sveučilišta u Zagrebu za ak. god. 2017./2018. otvoren je do 19. ožujka 2018. Ove će se godine dodijeliti 500 stipendija, a ukupni iznos stipendije za svaku od navedenih kategorija je 10.000,00 kuna, odnosno 1.000,00 kuna tijekom 10 mjeseci. Student se može prijaviti na natječaj samo u jednoj kategoriji. Gostovanje možete pogledati ovdje. Prof. dr. sc. Damir Boras ponovno izabran za rektora Sveučilišta u Zagrebu U petak 23. veljače 2018. aktualni rektor prof. dr. sc. Damir Boras izabran je za rektora Sveučilišta u Zagrebu u narednom mandatnom razdoblju od četiri godine. Svoj će drugi mandat kao rektor najvećega i najstarijega hrvatskoga sveučilišta, prof. dr. sc. Damir Boras započeti s novom obljetničkom 350. akademskom godinom 1. listopada 2018. Gostovanje rektora u središnjoj informativnoj emisiji - ZIP na Z1 televiziji možete pogledati ovdje. Suradnja HRT-a i Sveučilišta u Zagrebu Hrvatska radiotelevizija i Sveučilište u Zagrebu u siječnju ove godine započeli su suradnju u povodu 350. godišnjice Sveučilišta, koja se obilježava u akademskoj godini 2018./2019. O suradnji HRT-a i zagrebačkoga Sveučilišta u emisiji Dobro jutro, Hrvatska govorili su prof. dr. sc. Miljenko Šimpraga, prorektor za inovacije, transfer tehnologije i komunikacije Sveučilišta u Zagrebu i Igor Ćutuk, rukovoditelj Radne jedinice Komunikacije i glasnogovornik Hrvatske radiotelevizije. Snimku možete pogledati ovdje. Prilog o FKIT CWT spin off tvrtki 'Comprehensive Water Technology (CWT) prva je spin off tvrtka u vlasništvu Sveučilišta u Zagrebu i Fakulteta kemijskog inženjerstva i tehnologije. Tvrtka se primarno bavi preradom otpadnih voda te radom na distribucijskim sustavima vode za piće. Prilog o prvoj spin-off tvrtki Sveučilišta u Zagrebu objavljen je 4. veljače 2018. u središnjem Dnevniku HRT 1. Prilog možete pogledati ovdje. Znanost s potpisom U emisiji HRT-a Prometej doc. dr. sc. Mario Konecki, posebni savjetnik rektora Sveučilišta u Zagrebu za internetske servise i koordinator Rektorskoga zbora Republike Hrvatske za informacijske tehnologije, govori o znanstvenom radu, suradnji s akademskom zajednicom u inozemstvu i napretku u razvoju pomoćnih tehnologija za pomoć osobama s invaliditetom. Snimku razgovora možete pogledati ovdje. Poznati hrvatski znanstvenici Poznati hrvatski znanstvenici - hrvatski jezik Well-known Croatian Scientists Well-known Croatian Scientists - English language VTV: doc. dr. sc. Mario Konecki U emisiji Vekerica varaždinske VTV Televizije doc. dr. sc. Mario Konecki, posebni savjetnik rektora Sveučilišta u Zagrebu za internetske servise i koordinator Rektorskoga zbora Republike Hrvatske za informacijske tehnologije, govori o svom iskustvu u području razvoja pomoćnih tehnologija za potrebe pomoći osobama s invaliditetom, o aktualnim projektima u okviru akademske zajednice i Sveučilišta u Zagrebu, međunarodnoj suradnji i volonterskim aktivnostima. Snimku razgovora možete pogledati ovdje. Pravi smjer: doc. dr. sc. Mario Konecki U emisiji Pravi smjer varaždinske VTV Televizije doc. dr. sc. Mario Konecki, posebni savjetnik rektora Sveučilišta u Zagrebu za internetske servise i koordinator Rektorskoga zbora Republike Hrvatske za informacijske tehnologije, govori o istraživanjima vezanima za pomoćne tehnologije za potrebe pomoći osobama oštećena vida. Snimku razgovora možete pogledati ovdje. Otvoren novi studentski dom u Varaždinu Novi studentski dom u Varaždinu svečano je otvoren 2. prosinca 2017. Time su Varaždin i cijela sjeverozapadna Hrvatska dobili jedan od najmodernijih domova u ovom dijelu Europe s 600 novih kreveta, ali i brojnim dodatnim sadržajima. Kratki film o izgradnji studentskoga doma možete pogledati ovdje a proces gradnje novoga studentskoga doma u razdoblju od svibnja 2016. do listopada 2017. možete pogledati ovdje. Izvor: Varaždinska televizija Na HRT-u predstavljena web aplikacija "Forum stipendija" U emisiji "Studio 4" na Hrvatskoj radioteleviziji prof. dr. sc. Ivana Čuković-Bagić, prorektorica Sveučilišta u Zagrebu, i doc. dr. sc. Mario Konecki govore o web aplikaciji "Forum stipendija", koja je 17. veljače 2017. predstavljena na Sveučilištu u Zagrebu. Web aplikacija je dostupna na mrežnim adresama www.moja-stipendija.hr i www.forum-stipendija.hr te na nizu drugih mrežnih adresa. Prilog s razgovorom o web aplikaciji "Forum stipendija" iz emisije "Studio 4" možete pogledati ovdje. Promotivni film "Forum stipendija" U petak 17. veljače 2017. u auli Rektorata Sveučilišta u Zagrebu predstavljena je web aplikacija "Forum stipendija". Ideja o toj aplikaciji kao jedinstvenome mjestu predstavljanja mogućnosti stipendiranja studenata javnih hrvatskih sveučilišta i veleučilišta ne samo u Hrvatskoj nego i u inozemstvu inicirana je na jednoj od sjednica Rektorskoga zbora Republike Hrvatske. Promotivni film "Forum stipendija" pogledajte ovdje. Razgovor s predsjednikom Rektorskoga zbora RH prof. dr. sc. Šimunom Anđelinovićem Pogledajte razgovor s predsjednikom Rektorskoga zbora RH rektorom Sveučilišta u Splitu prof. dr. sc. Šimunom Anđelinovićem. Kako rektor Anđelinović, kao predsjednik Rektorskoga zbora vidi daljnji razvoj sustava znanosti i visokoga obrazovanja, kojim strategijama bi se sveučilišta trebala okrenuti u nadolazećem razdoblju te o ostalim bitnim temama, pogledajte ovdje. Razgovor s rektorom prof. dr. sc. Damirom Borasom U protekloj godini Sveučilište u Zagrebu ponovno je uvršteno na Šangajsku listu - među 500 najboljih sveučilišta na svijetu. Nadalje, na međunarodnim sajmovima inovacija, sastavnice Sveučilišta u Zagrebu osvojile su čak 14 prestižnih nagrada. O ovim i brojnim drugim uspjesima u protekloj godini na zagrebačkom sveučilištu govori rektor Sveučilišta u Zagrebu prof. dr. sc. Damir Boras. Razgovor s rektorom prof. dr. sc. Damirom Borasom možete pogledati ovdje. Projekt 'Rekonstrukcija studentskih domova Stjepan Radić i Cvjetno naselje' Opći i glavni cilj projekta 'Rekonstrukcija studentskih domova Stjepan Radić i Cvjetno naselje', vrijednoga 300 milijuna kuna, ulaganje je u razvoj i kvalitetu te u dostupnost visokoga obrazovanja poboljšanjem kvalitete studentskoga smještaja. Projektom su osigurani jednaki uvjeti studiranja za sve studente, bez obzira na njihove materijalne mogućnosti, uz jednaku mogućnost ulaska u akademsku zajednicu. Projekt se provodio u razdoblju od svibnja 2014. do prosinca 2016. Prilog o projektu možete pogledati ovdje. Mrežne stranice projekta 'Rekonstrukcija studentskih domova Stjepan Radić i Cvjetno naselje' možete pogledati ovdje. Dan Sveučilišta u Zagrebu - pozdravni govori Na Danu Sveučilišta u Zagrebu 3. studenoga 2016. govorili su predsjednica Republike Hrvatske Kolinda Grabar-Kitarović (za prikaz govora kliknite ovdje), ministar znanosti i obrazovanja prof. dr. sc. Pavo Barišić (za prikaz govora kliknite ovdje) i rektor Sveučilišta u Zagrebu prof. dr. sc. Damir Boras (za prikaz govora kliknite ovdje). Nove verzije govora predsjednice, ministra i rektora možete pogledati klikom ne pojedinu poveznicu. Razgovor s ministrom znanosti i obrazovanja prof. dr. sc. Pavom Barišićem U TV emisiji 'Sveučilišni Zagreb' razgovarali smo s ministrom znanosti i obrazovanja prof. dr. sc. Pavom Barišićem. Kakvo je stanje zatekao u ministarstvu, što namjerava učiniti u svom četverogodišnjem mandatu, koje se promjene mogu očekivati u visokom obrazovanju i znanosti te o ostalim bitnim temama pogledajte u prilogu. Prorektor Šimpraga odlikovan Redom Danice hrvatske s likom Ruđera Boškovića Pogledajte razgovor s prorektorom za inovacije, transfer tehnologije i komunikacije prof. dr. sc. Miljenkom Šimpragom, kojega je 5. prosinca 2016. predsjednica Kolinda Grabar-Kitarović odlikovala redom Danice Hrvatske s likom Ruđera Boškovića za osobite zasluge za znanost i visoko obrazovanje te njihovo promicanje u Hrvatskoj i u svijetu. Prorektoru Šimpragi na međunarodnom sajmu inovacija INNOVA 2016 u Bruxellesu dodijeljeno je i prestižno odličje 'Red europskoga viteza inovatorstva'. Uspjeh Sveučilišta u Zagrebu na međunarodnom sajmu inovacija Na međunarodnim izložbama inovacija održanima od 17. do 19. studenoga 2016. u Bruxellesu i u kineskom gradu Kunshanu, Sveučilište u Zagrebu i njegove sastavnice osvojili su čak 14 prestižnih nagrada i odličja. Dodjelu prestižnoga odličja Vitez inovatorstva prorektoru Sveučilišta u Zagrebu prof. dr. sc. Miljenku Šimpragi možete pogledati ovdje a prilog objavljen u emisiji ZOOM na Z1 televiziji možete pogledati ovdje. Međunarodna izložba inovacija - ARCA 2016. Međunarodna izložba inovacija - ARCA 2016. održala se od 20. do 22. listopada 2016. u organizaciji Udruge inovatora Hrvatske s ciljem predstavljanja inovacija iz Hrvatske i svijeta. Prilog o ARCI koji je objavljen u emisiji Društvena mreža pogledajte ovdje a prilog objavljen u Dnevniku Hrvatske radiotelevizije možete pogledati ovdje. Znanstvenoistraživački projekt 'Croatia Borealis' Projekt 'Croatia Borealis' je znanstveno i umjetničko istraživački pothvat od Vancouvera, preko Sjeverozapadnoga prolaza, Sjeverne i Istočne Europe pa sve do Hrvatske. O suradnji Sveučilišta u Zagrebu na projektu 'Croatia Borealis' govori prorektor prof. dr. sc. Miljenko Šimpraga u emisiji 'ZOOM' na Z1 televiziji. više... Izravni prijenos gradnje novoga studentskoga doma u Varaždinu U ponedjeljak 23. svibnja 2016. započela je gradnja novoga studentskoga doma u Varaždinu. Projekt izgradnje sufinancira Europska unija iz Europskoga fonda za regionalni razvoj kroz operativni program Konkurentnost i kohezija. Izravni prijenos gradnje možete pogledati ovdje... (slika se izmjenjuje svakih pola sata od 6 do 19 sati) a proces gradnje novoga studentskoga doma u razdoblju od svibnja 2016. do ožujka 2017. možete pogledajte ovdje. Himna Europskih sveučilišnih igara U zagrebačkoj Pivani 6. lipnja predstavljena je službena himna Europskih sveučilišnih igara pod nazivom Sve dok srce vjeruje. Tekst i glazbu potpisuje Boris Kovačić, aranžman i produkciju Nikša Bratoš, dok je izvođač Damir Kedžo. Hrvatsku verziju himne možete poslušati ovdje... a englesku verziju ovdje... Konferencija "Istraživanje i razvoj – EU fondovi su prilika za sve" Na konferenciji, kojoj je cilj bio povezati gospodarstvo i znanstvene institucije te predstaviti mogućnosti koje pružaju natječaji europskih fondova, s naglaskom na inovacije, razvoj i istraživanje, kao jedan od govornika sudjelovao je i prof. dr. sc. Miljenko Šimpraga, prorektor za inovacije, transfer tehnologije i komunikacije Sveučilišta u Zagrebu. Video o konferenciji možete pogledati ovdje... DRUŠTVENA MREŽA: Znanstveni četvrtak, 3. ožujka 2016. U emisiji prvoga programa HRT-a, 'Društvena mreža', prorektor za inovacije, transfer tehnologije i komunikacije Sveučilišta u Zagrebu prof. dr. sc. Miljenko Šimpraga, prodekan za poslovanje Fakulteta kemijskoga inženjerstva i tehnologije Sveučilišta u Zagrebu prof. dr. sc. Tomislav Bolanča i doc. dr. sc. Ratko Stanković s Fakulteta prometnih znanosti Sveučilišta u Zagrebu govore o akademskom poduzetništvu. Isječak iz emisije možete pogledati ovdje... Snimka izravnog prijenosa tribine "Inovacije u medicini III." Projekt ekološkoga stočarstva koji se temelji na spoju izvornih hrvatskih pasmina domaćih životinja i inovacija u njihovom uzgoju i proizvodnji predstavlja prof. dr. sc. Miljenko Šimpraga, redoviti profesor Veterinarskoga fakulteta Sveučilišta u Zagrebu. Snimku izravnog prijenosa tribine možete pogledati ovdje... Snimka izravnog prijenosa stručne rasprave "Obrazovanje u području intelektualnoga vlasništva" Na skupu o zaštiti intelektualnoga vlasništva pozdravne je riječi uputio rektor Sveučilišta u Zagrebu prof. dr. sc. Damir Boras i predsjednik HAZU akademik Zvonko Kusić. Novi interdisciplinarni specijalistički studij "Intelektualno vlasništvo" predstavila je voditeljica doc. dr. sc. Romana Matanovac-Vučković, nakon čega je uslijedila panel-rasprava. Skup je moderirao prorektor prof. dr. sc. Miljenko Šimpraga. Snimku izravnog prijenosa skupa možete pogledati ovdje... Mjesec kreativnih i kulturnih industrija Kulturne i kreativne industrije u Hrvatskoj u 2015. prvi su put udružile sve podsektore (od arhitekture, dizajna, gejming scene do glazbe, filma, medija, oglašavanja i drugih) i suradnjom između Hrvatskoga klastera konkurentnosti kreativnih i kulturnih industrija (HKKKKI) i Hrvatske udruge poslodavaca (HUP) formirale zajedničku platformu "Kreativna Hrvatska". U povodu Mjeseca kulturnih i kreativnih industrija (16. 6. 2016.), u zajedničkoj produkciji HDS ZAMP-a i udruge Izvan fokusa, "Kreativna Hrvatska 2016." predstavlja značaj kulturnih i kreativnih industrija te njihov gospodarski potencijal u Republici Hrvatskoj i Europskoj uniji. Video najavu možete pogledati ovdje... Snimka izravnog prijenosa okruglog stola "Uloga socijalnog dijaloga u razvoju sustava visokoga obrazovanja i znanosti" Na okruglom stolu sudjelovali su: rektor Sveučilišta u Zagrebu prof. dr. sc. Damir Boras, predsjednik NSZVO-a Vilim Ribić, pomoćnik ministra znanosti, obrazovanja i sporta prof. dr. sc. Krešo Zadro i novinarka Jasmina Popović, a skup je moderirao prorektor Sveučilišta u Zagrebu prof. dr. sc. Miljenko Šimpraga. Snimku izravnog prijenosa tribine možete pogledati ovdje... TV emisija Sveučilišni Zagreb: Predstavljamo međunarodni projekt zagrebačkoga sveučilišta i hrvatskih liječnika Predstavljamo hvale vrijedan međunarodni projekt u kojem sudjeluje i Sveučilište u Zagrebu te hrvatski liječnici, a koji bi mogao revolucionarizirati liječenje ozlijeđenih i oštećenih zglobnih hrskavica. Govorimo i o projektu koji će sasvim sigurno osnažiti sindikalizam i socijalni dijalog u hrvatskom sustavu znanosti i visokog obrazovanja. više... Snimka izravnog prijenosa predavanja predsjednika Republike Estonije Predsjednik Republike Estonije Nj. Toomas Hendrik Ilves održao je u utorak 22. ožujka 2016. u auli Rektorata Sveučilišta u Zagrebu predavanje pod nazivom Europe at crossroads, the way forward. Predavanju je prethodilo uvodno obraćanje rektora Sveučilišta u Zagrebu prof. dr. sc. Damira Borasa. Na predavanju je bila nazočna i predsjednica Republike Hrvatske Kolinda Grabar-Kitarović. Snimku izravnog prijenosa predavanja možete pogledati ovdje... Sveučilišni Zagreb: Reportaža iz Sveučilišnoga računskoga centra Sveučilišta u Zagrebu Sveučilišni Zagreb vodi nas u Sveučilišni računski centar, informatičko srce zagrebačkoga sveučilišta. Donosimo razgovor s njegovim ravnateljom dr. sc. Zoranom Bekićem. Bili smo i na Konfucijevom institutu u Zagrebu. Pogledajte kako taj institut radi na unaprijeđenju kinesko-hrvatskih odnosa. više...